《赋得骐骥长鸣》
唐代·陈去疾

骐骥忻知己，嘶鸣忽异常。积悲摅怨抑，一举彻穹苍。

迹类三年鸟，心驰五达庄。何言从蹇踬，今日逐腾骧。

牛皂休维絷，天衢恣陆梁。向非逢伯乐，谁足见其长。

作者简介：陈去疾（约公元835年前后在世）字文医，[唐]侯官人。生卒年均不详，约唐文宗太和末前后在世。元和十四年，（公元819年）举进士及第。历官邕管副使。去疾所作诗，今存十三首。（见《全唐诗》）